Rikunarita-ORG/Wikinium huggingface dataset:
# 四色藍

**四色藍**（英文：**cyan**），喺印刷業，係指一隻有特定色相、特定深淺、介乎藍與綠之間嘅顏色，原則上係咸括咗喺光學講嘅**青色**（英文一樣都係 cyan）入面；呢隻色喺減色法係原色，係四色印刷嘅基礎色之一。

## 名

「青色」係一啲差唔多色水嘅顔色嘅總稱。

淺啲又帶啲黃嘅綠有時可以稱佢為「青色」，例如青檸、青草噉。但係青色仲有其他含義，佢可以解藍色，好似「青天白日滿地紅」；亦可以解藍綠交界嘅一隻色，例如「面青口唇白」同彩虹嘅七色「紅橙黃綠青藍紫」。

有啲語言入面係冇專指青色嘅詞嘅，佢哋可能將綠色同藍色擺埋一齊。越南文係一個例子：就咁用 xanh（青）一隻字係錯架，需要加字嚟指「青色」或其他藍綠色。

## 印刷

| 四色藍（印刷） |
| --- |
| 色彩座標 |
| HTML | #00B7EB |
| RGB (R, G, B)1 | (0, 183, 235) |
| CMYK (C, M, Y, K)2 | 100C 0M 0Y 0K |
| HSV (H, S, V)3 | (193°, 100%, 92%) |
| 數值限制範圍： （１）Ｒ、Ｇ、Ｂ：0～255 （２）Ｃ、Ｍ、Ｙ、Ｋ：0～100 （３）Ｈ：0～360　　Ｓ或Ｖ：0～100 |
| **友情提示： 1. 篇嘢嘅色代碼凈提供參考，唔係共通標準。 2. 篇嘢可能用咗顏色標示，可能因為唔同閱讀環境而產生變化，詳細睇網絡無障礙。 3. 色盲或色弱人士用家，一定要搵辨色力正常嘅人士或用無障礙軟體嚟幫手。 4. 黑白屏幕用家一定要改用真彩色或全彩色嘅屏幕先至睇到呢啲色。** |

喺減色法，**藍色**係隻原色。呢隻色喺印刷行業用嚟當原色用 嘅版本叫**四色藍**（英文：**process blue**；語境清淅嗰陣淨係叫**藍**），或者叫**青色**（**cyan**，粵拼：粵化口語音：saai6 jen1，或者講明係 **process cyan**），簡寫 **C**，即係 CMYK 個 C，睇落似藍多過似綠，同埋深色好多；呢隻色喺印刷行業以外都有淨叫藍，又叫**青藍**、**靛青**。

喺正式嘅四色印刷，將四色藍溝淺係靠落網（正常係用半色調網點）；傳統上，藍色版嘅網係呈 15° 或者 105° 角。

因為光學講嘅青色淺過四色藍太多，用四色印刷其實好難印得出；因為係咁，好多近年嘅噴墨印表機會用多過四隻色嘅墨（即係其實唔係四色印刷）；其中一隻墨可能會係一隻（接近光學青色嘅）淺青藍色。

## 光學

| 青色（光學） |
| --- |
| 色彩座標 |
| HTML | #00FFFF |
| RGB (R, G, B)1 | (0, 255, 255) |
| CMYK (C, M, Y, K)2 | 55C 1M 28Y 0K |
| HSV (H, S, V)3 | (180°, 100%, 100%) |
| 光譜座標 |
| 波長 | 490–520 nm |
| 頻率 | 610–575 THz |
| 數值限制範圍： （１）Ｒ、Ｇ、Ｂ：0～255 （２）Ｃ、Ｍ、Ｙ、Ｋ：0～100 （３）Ｈ：0～360　　Ｓ或Ｖ：0～100 |
| **友情提示： 1. 篇嘢嘅色代碼凈提供參考，唔係共通標準。 2. 篇嘢可能用咗顏色標示，可能因為唔同閱讀環境而產生變化，詳細睇網絡無障礙。 3. 色盲或色弱人士用家，一定要搵辨色力正常嘅人士或用無障礙軟體嚟幫手。 4. 黑白屏幕用家一定要改用真彩色或全彩色嘅屏幕先至睇到呢啲色。** |

按照普及版嘅光學，原色總共有三種，當強度相同嘅原色藍色與原色綠色重疊，就會得到原色紅色嘅互補色，亦即係光學紅（0° 色相）喺色輪嘅正對面（180°）嘅顏色。呢隻色英文叫 cyan，喺中文其實並冇共識點叫；有譯**青綠**，但呢隻青色係藍綠色。RGB 講嘅 cyan 就係佢，不過同 CMYK 嘅 cyan 分別頗大。

## 繪畫

喺畫畫並冇 cyan 先係原色嘅講法；最接近佢嘅原色就係藍，不過有畫家提出用蔚藍嘅效果最好。

## 睇埋

* 語言點分藍綠，漢字文化圈「青色」嘅唔同意思
* 色名

## 參考資料

## 註解
# 希里奧波里斯

| 希里奧波里斯   |
| --- |
| File:Obelisk-SesostrisI-Heliopolis.JPG、CairoObeliskSesostris1.jpg、CairoObeliskSesostris1Top.jpg |
|  |
| 國家 |  埃及 |
| 維基媒體 | © OpenStreetMap希里奧波里斯嘅地圖 |

**希里奧波里斯**（粵拼：hei1 lei5 ou3 bo1 lei5 si1，希臘文：**Ἡλιούπολις**）係喺埃及嘅一笪地方。亦係古希臘人對古埃及城市**昂**嘅嗌法，意思即係「希路斯城」。呢座城係埃及第十三省省會，佢喺古埃及宗教嗰度有好緊要嘅作用。

## 睇埋

* 埃及神話
# 三原色

加色法嘅三原色
減色法嘅三原色
**原色**（粵拼：**jyun4 sik1**）係指唔可以透過其他色溝出嚟嘅基本色，分加色法原色同減色法原色兩種；因為兩種都係三隻原色，又叫**三原色**。

## 加色法三原色

**加色法原色**(又稱**光源三原色**)指紅、綠、藍，係光嘅三原色光，溝埋就會變白，係 RGB 色彩模式嘅基礎。

## 減色法三原色

**減色法原色**(又稱**反光三原色**、**顏料三原色**)指用顏料或者染料溝色溝唔出嘅色，唔同領域喺定義上有少少出入。喺光學，減色法原色就即係加色法原色嘅互補色，換句話即係青（cyan）、桃紅（magenta）同黃（分別同紅、綠同藍互補）。減色法三原色溝埋，理論上應該係黑色，但係因為顏料同染料唔係純色，實際上並唔會得出黑。

喺視覺藝術，傳統上唔會講得咁仔細，而係講三原色係紅、黃、藍，無論係設計（唔恁印刷嗰陣）、影相（構圖嗰陣）、畫畫等等都係。

印刷講求準確，用嘅原色比較接近光學講嘅版本，都係叫青（cyan，簡稱 C）、桃紅（magenta，簡稱 M，有人叫 ｢紫｣）同黃（yellow，簡稱 Y），但係雖然色名一樣，其實深淺唔同。例如印刷嘅青其實係一種特定嘅藍，唔係光學上講嘅青，印刷嘅黃亦其實係一種特定嘅深黃，而唔係光學上講嘅黃。印刷上嘅三原色，再加埋實際上溝唔出嘅黑（簡稱 K），即係標準嘅青、桃紅、黃同黑（CMYK）四色，用 CMYK 四隻油墨印彩色嘢叫四色印刷，四色印刷嘅數學模型叫 CMYK 色彩模式。

## 參考
# 卡西尼-惠更斯號

卡西尼-惠更斯號（畫圖）
卡西尼-惠更斯號
**卡西尼-惠更斯號**（英文：Cassini–Huygens）係隻去土星嘅無人太空船。係 NASA-ESA-ASI 嘅機器人太空船。卡西尼號係第四隻去土星嘅太空探測船，不過係第一隻環繞土星，喺2004年抵埠，開始研究土星同其嘅衛星，喺2017年9月15號衝入土星大氣層燒毀。呢項太空任務總開支去到 32.6 億美金（為起 254.3 億港紙），環住土星飛咗近三佰圈，太空船飛咗 79億公里，映咗 453,000 張相，搜集咗 635GB 數據。刊出相關嘅科學文章 3,948 篇。

**惠更斯號**係艘着陸探測船，登陸土衛六。係人類有史以來第一次喺外太陽系嘅天體上登陸。

## 攷
# 2011年

|  |  |
| --- | --- |
| **世紀：** | 20世紀 **21世紀** 22世紀 |
| **年代：** | 1980年代 1990年代 2000年代 **2010年代** 2020年代 2030年代 2040年代 |
| **年：** | 2006年 2007年 2008年 2009年 2010年 **2011年** 2012年 2013年 2014年 2015年 2016年 |
| **干支年：** | 1月1號到2月2號係庚寅年（虎年） 2月3號開始係**辛卯年**（**兔年**） |
| **年號：** | 民國一百年 |

**2011年**係平年，元旦係禮拜六。

## 其他紀年

* 台灣
	+ 中華民國：民國一百年
* 朝鮮半島
	+ 朝鮮：主體一百年
* 日本
	+ 皇紀：2671年
	+ 平成二十三年
* 佛曆：2553年閏9月11號~2554年10月7號
* 回曆：1432年1月25號~1433年2月5號
* 猶太曆：5771年4月25號~5772年4月5號

## 大件事

### 1月

* 1月1號：愛沙尼亞加入歐元區。
* 1月14號：突尼西亞政府喺國內一連串示威聲中倒台。

### 2月

* 2月11號：埃及總統穆巴拉克喺國內一連串示威聲中宣佈落台。
* 2月25號：因爆出濫用職權、受賄貪腐，中國全國人大常委會免去劉志軍鐵道部長職務，任命盛光祖做下任部長。

### 3月

* 3月11號：日本仙台外海發生黎克特制9級地震，引發海嘯沖擊日本東岸地區同埋福島第一核電廠核災。

### 4月

* 4月29號：英國威廉王子同Kate Middleton結婚。

### 6月

* 6月15號：深圳地鐵1號綫深大站至機場東站通車。
* 6月16號：深圳地鐵4號綫少年宮站至清湖站通車。
* 6月22號：深圳地鐵5號綫前海灣站至黃貝嶺站通車。
* 6月28號：深圳地鐵2號綫世界之窗站至新秀站同埋3號綫益田站至草埔站通車。

### 7月

* 7月9號：南蘇丹脫離蘇丹獨立。
* 7月21號：美國太空穿梭機阿特蘭蒂斯號完成最後一次太空任務（STS-135）之後降落甘迺迪太空中心，自此美國太空總署嘅穿梭機全部退役。
* 7月22號：挪威奧斯陸一座政府辦公大樓受到炸彈襲擊，另外挪威工黨喺Utøya島搞嘅青年營有槍手假扮差人向營友亂槍掃射，兩單案加埋死咗至少76人。
* 7月23號：中國甬台溫鐵路兩架高鐵列車喺浙江溫州頭尾相撞，至少35人死。

## 響呢年出世嘅人

* 1月18號：志水透哉，日本童星
* 2月9號：松田芹香，日本童星
* 12月7號：羅一笑，中國普通居民、公民同兒童（2016年死）

## 響呢年死嘅人

## 節慶、風俗習慣
# 前308年

|  |  |
| --- | --- |
| **世紀：** | 前5世紀 **前4世紀** 前3世紀 |
| **年代：** | 前330年代 前320年代 前310年代 **前300年代** 前290年代 前280年代 前270年代 |
| **年：** | 前313年 前312年 前311年 前310年 前309年 **前308年** 前307年 前306年 前305年 前304年 前303年 |
| **干支年：** | **癸丑年**（**牛年**） |
| **年號：** |  |

**前308年**係年份。

## 大件事

## 響呢年出世嘅人

## 響呢年死嘅人

## 節慶、風俗習慣
# 4月11號

**4月11號**係公曆年嘅第101日（閏年第102日），離年尾重有264日。

|  |
| --- |
| 呢幾年嘅今日 |
| 2025年 |
| 2024年 |
| 2023年 |
| 2022年 |

## 大件事

* 1970年：阿波羅13號太空船氧氣槽爆炸。
* 1971年：第4屆北越國會選舉。
* 1978年：香港油麻地小輪港外線小輪「民德號」喺長洲海面撞到隻機動漁船沉咗，漁船上一家十二人獲救，「民德號」上三十個乘客冇人受傷。
* 1997年：昂船洲海軍基地閂咗。
* 2003年：香港感染沙士人數過千。
* 2006年：香港行政會議通過咗九廣鐵路公司同地鐵公司合併。
* 2006年：意大利前總理羅馬諾·普羅迪領導嘅中間偏左「團結」聯盟擊敗現任總理貝盧斯科尼領導嘅中間偏右「自由之家」聯盟，贏得2006年意大利國會選舉。
* 2009年：瑞士網球員費達拿同米爾卡結婚。
* 2011年：白俄羅斯明斯克地鐵發生炸彈爆炸，15死204傷。
* 2012年：印度尼西亞蘇門答臘島附近海域發生地震，10死12傷。
* 2018年：阿爾及利亞一架軍方運輸機墜毀，國防部指死咗最少257人。
* 2019年：中華人民共和國深圳夜晚落大雨同冰雹引發洪水，最少7死4失蹤。
* 2019年：蘇丹總統巴希爾畀軍方拘捕同解除職務，軍方宣佈國家進入三個月緊急狀態，由軍事委員會暫時領導國家，預計過渡期為兩年。
* 2019年：維基解密創辦人阿桑奇畀厄瓜多爾撤回庇護同公民身份，畀英國警方喺厄瓜多爾駐倫敦大使館拉咗。

## 響呢日出世嘅人

* 146年：塞維魯，羅馬帝國皇帝（211年死）
* 999年：包拯，北宋清官，又叫「包青天」或「包公」（1062年死）
* 1770年：坎寧，英國首相（1827年死）
* 1861年：露絲希渣，愛爾蘭第一夫人（1938年死）
* 1862年：威廉華萊士金寶，美國天文學家（1938年死）
* 1862年：查理斯·埃文斯·休斯，美國國務卿同美國最高法院首席大法官（1948年死）
* 1879年：于右任，中國書法家（1964年死）
* 1892年：夏慤，英國海軍將領，香港政府官員（1959年死）
* 1908年：井深大，日本企業家同教育家（1997年死）
* 1916年：高橋英辰，日本足球員同足球教練（2000年死）
* 1925年：查全性，中國化學家（2019年死）
* 1927年：Alberto Testa (填詞人)，意大利作曲家、填詞人同歌手（2009年死）
* 1937年：加山雄三，日本歌手、演員、作曲家、結他手、鋼琴家同畫家，原名池端直亮
* 1950年：標艾雲，美國演員
* 1950年：占莫蘭，澳洲軍人同政治人
* 1953年：安德魯懷爾斯，英國數學家
* 1966年：一條和矢，日本配音員
* 1969年：牧野景輔，日本足球員
* 1969年：二宮浩，日本足球員
* 1971年：千葉泰伸，日本足球員
* 1972年：張志豪 (台灣民眾黨)，臺灣政治人物
* 1974年：哥列查，西班牙網球員
* 1974年：李思捷，香港藝人
* 1975年：田村真，日本配音員
* 1976年：林一峰，香港歌手
* 1976年：高橋彩子，日本足球員
* 1980年：祖根，美國國家反恐中心主任
* 1980年：玉田圭司，日本足球員
* 1981年：柳田美幸，日本足球員
* 1982年：崔松賢，南韓演員
* 1983年：井上平，日本足球員
* 1985年：柏保路靴南迪斯，西班牙足球員
* 1985年：小川阿佐美，日本鹹片女演員
* 1985年：豐田陽平，日本足球員
* 1986年：黃以安，臺灣藝人
* 1988年：詹子晴（丫頭），臺灣歌手，組合黑Girl成員
* 1988年：前田健太，日本棒球員
* 1989年：丸佳浩，日本棒球員
* 1990年：拿祖，西班牙足球員
* 1990年：大塚翔平，日本足球員
* 1991年：堤亞高艾勤達拿／泰亞高·艾簡達拉，西班牙足球員
* 1991年：陳家良，香港藝人
* 1991年：張耿豪，臺灣棒球員
* 1991年：橋本拓門，日本足球員
* 1991年：中西規真，日本足球員
* 1991年：中山雄登，日本足球員
* 1993年：河瀬瞳，日本籃球員
* 1993年：郭羲誼，香港模特兒
* 1993年：高橋祐治，日本足球員
* 1994年：李展程，香港舞蹈員
* 1994年：

迪歌達布魯李察斯，英國演員

* 1995年：李到晛，南韓演員
* 1996年：迪利阿里，英國足球員
* 1997年：和田昌士，日本足球員
* 1999年：閆安楠，中國足球員（2016年死）
* 2000年：Karina (韓國歌手)，南韓歌手，組合aespa同GOT the beat成員，原名劉知珉
* 2002年：莊子璇，2023年度香港小姐競選冠軍
* 2003年：楊梓瑤 (香港小姐)，2024年度香港小姐競選季軍

## 響呢日死嘅人

* 前479年：孔子，中國哲學家、思想家同教育家
* 482年：蕭道成，南齊開國皇帝
* 618年：楊廣，隋朝皇帝
* 678年：杜努，羅馬天主教教宗
* 1514年：伯拉孟特，意大利畫則師
* 1711年：大王太子路易，法王路易十四大仔
* 1890年：象人，英國人，身體嚴重畸形
* 1900年：Bezerra de Menezes，巴西醫生、作家、記者、政治人
* 1903年：榮祿，晚清政治人物
* 1945年：盧吉，香港總督
* 1985年：霍查，阿爾巴尼亞獨裁者
* 1994年：楚圖南，中國學者
* 1997年：王小波，中國作家
* 2005年：Lucien Laurent，法國足球員，首位喺世界盃足球賽入波嘅球員
* 2006年：申相玉，朝鮮半島電影監製同導演
* 2007年：高登 (會計師)，英國特許會計師同企業家
* 2007年：馮內果，美國作家
* 2012年：哈默·賓·貝拿，阿爾及利亞總統
* 2013年：瑪莉亞塔爾切夫，美國芭蕾舞蹈員
* 2018年：李天，中國飛機空氣動力學專家
* 2019年：加藤一彥，日本漫畫家，筆名Monkey Punch
* 2021年：Daunte Wright，美國黑人，畀美國白人警察射殺
* 2022年：梁雄，香港演員，原名梁富雄
* 2024年：朴寶藍，南韓歌手

## 節慶、風俗習慣

* 世界柏金遜症日

## 出面網頁

* 4月11日\_历史上的今天，在线查询网 （簡體中文）
* BBC ON THIS DAY | 11，英國廣播公司 （英文）
* On This Day，紐約時報 （英文）